
O ascultă articolul 


S. Brucan (1916- 2006) și M. Cărtărescu (1956 — ) (foto sus cu G. Liiceanu) 
P. Cornea (1923 — 2018) și Ov. S. Crohmălniceanu (1921 — 2000) (foto jos) 


(cautare. 


+ Í 4 n 
Plagiatorul Mircea Cărtărescu (http://www.ziaristionline.ro/2012/06/26/mircea-cartarescu-plagiat-demascat-si-demonstrat-icr-ul-lui-patapievici-a- 
pompat-bani-in-humanitas-ul-lui-liiceanu-pentru-un-nobel-ist-ratat-de-la-debut/), un scriitor minor și incult este și un falsificator literar periculos. 
În topul falsificărilor literare aș putea spune că este articolul său din anul 2005, în care deturnează grav o propoziție din celebra Hannah Arendt. 


coddiant ro’ Tudor Vintiloiu 


Așadar: cel mai grav lucru pe care l-a produs ignobilul Cărtărescu este falsificarea unui citat din Hannah Arendt din cartea Eichmann la Ierusalim. 
Derbedeul liricoid scrie în 2005 articolul „O vină istorică. Despre antisemitismul românesc.” 


Cităm întregul articol al lui Cărtărescu: 


„Pe la 3-4 ani. Mama imi spune o istorioara. Un evreu isi trimite copilul la un cioban ca sa-l invete o limba romaneasca pura. Dupa cateva luni, bate cineva la 
usa: "Sunt eu, ciubanul, ti-am adus cupilul!". Radeam de pronuntia aceea ciudata. Dar ce era un evreu? Mama n-a stiut sa-mi explice. 


Dupa vreo cinci ani. Intre nenumaratele lui bancuri porcoase, de care radeam pentru ca erau pline de cuvinte interzise, Jean de la etajul VII ne-a spus si 
unul care ne-a nedumerit. La o scoala vine inspectia, profesorul tine o lectie patriotica si un scolar, emotionat, incepe sa planga. "Cum te cheama, pui de 
dac?”, il intreaba inspectorul. La care copilul spune: "Goldenberg!". N-am inteles de ce trebuia sa radem: era un nume curios, e drept, dar nu cine stie ce 
amuzant. "Pai, nu-ntelegeti? Era un evreu!" Ce era totusi un evreu? "E unul care se preface ca e roman, isi ia cateodata si nume romanesc ca sa ne 
pacaleasca, dar el nu e roman ca noi, e jidan si copiii lui sunt tot jidani”, s-a straduit sa ne explice Jean. 


15 ani mai tarziu, la restaurantul Uniunii Scriitorilor, un coleg de generatie deschide Romania literara: "la numarati: uite, chiar pe pagina 2 semneaza un 
evreu. Pagina 3: doi evrei! Pagina 5: inca doi! Pagina 8...". L-am intrebat ce vrea sa spuna cu asta. "Nu fi naiv!", mi-a raspuns. "Daca tacem ca niste lasi, le 
facem jocul. Nu vezi ca se-mping inainte unii pe altii? Nu vezi ca nu mai ai loc de ei?" A urmat o discutie penibila, in urma careia m-am ridicat si am plecat de 
la masa. 


Multa vreme am crezut in mitul poporului roman, bun, intelept si tolerant, neinclinat spre excese, spre solutii radicale. N-am dus razboaie de cucerire, n-am 
facut, de-a lungul istoriei, decat sa ne aparam "saracia si nevoile, si neamul". Chiar am crezut ca, pana si in timpul dictaturilor de extrema dreapta, noi am 
refuzat sa trimitem evreii in lagarele de concentrare si i-am tratat mai bine decat alte popoare. Din pacate, si acest mit trebuie sa cada. In ultimul timp, au 
aparut carti care dezvaluie, spre frustrarea, nefericirea si jena noastra, dimensiunile nebanuite ale antisemitismului romanesc. Fraza faimoasa a Hannei 
Arendt, din cartea despre procesul lui Eichmann, "romanii au fost cel mai antisemit popor din Europa", afirmatia ei ca pana si nazistii germani erau indignati 
de salbaticia masurilor luate de romani impotriva evreilor incep sa nu ni se mai para atat de nedrepte. Incetul cu incetul, ni se arata fapte pe care e groaznic 
sa le privesti in fata: sutele de victime ale pogromului din lasi, alte sute de victime ale rebeliunii legionare (cu evrei agatati in carligele macelariilor), mii sau 
zeci de mii de victime asfixiate in vagoane de transport. Intarzierea cu decenii a acordarii cetateniei evreilor, legi antievreiesti mai dure ca oriunde, o multime 
de organizatii antisemite, de guverne antisemite, de personalitati antisemite. O anticipare cu cateva decenii a "solutiei finale", in scrierile unui doctrinar. Un 
poet national antisemit. Un guru universitar antisemit. Discipolii sai, deveniti mai tarziu personalitati mondiale — facandu-si din antisemitism o profesiune de 
credinta. Si daca putem sa ne indoim de datele si cifrele din studiile stiintifice — desi de cele mai multe ori n-avem motive s-o facem —, e greu sa te-ndoiesti 
de marturiile directe de felul "Jurnalului" lui Mihail Sebastian, in care asistam la calvarul unui scriitor, din intamplare de origine evreiasca. In cativa ani, acest 
om bland si copilaros, lucid si resemnat, se vede dat afara din slujba, din casa, din Societatea Scriitorilor, parasit de cei mai buni prieteni, deposedat prin 
urmare de umanitate, singura lui "vina" fiind una obiectiva, evreitatea lui. Oricat de amar ar fi paharul, trebuie sa-l bem astazi pana la fund: avem datoria sa 
ne recunoastem vina istorica fata de evreii din Romania. E primul pas spre recastigarea onoarei noastre de popor civilizat, european. 


Am crezut si mai multa vreme ca generatia mea si eu insumi am fost scutiti de antisemitism. In definitiv, n-am vazut prea multi evrei la viata noastra. Dar 
miile de glume, bancuri si aluzii despre evrei cu care am fost bombardati toata adolescenta au lasat urme si in sufletele celor mai curati dintre noi. Au sadit o 
suspiciune difuza, o obisnuinta de a-l privi pe evreul de langa noi cu un alt fel de privire, ca pe un animal ciudat si potential periculos. li explicam succesele 
prin conspiratia semenilor lui. li reprosam ca pe o tradare asumarea evreitatii si ca pe o viclenie asumarea romanitatii. Trebuie sa fie cumplit de greu sa fii 
evreu, sa simti clipa de clipa povara privirii suspicioase a celorlalti. Azi inteleg bine ca, decat sa-mi fac iluzia ca sunt total liber de antisemitism, e mult mai 
bine sa caut antisemitismul in cele mai ascunse zone ale mintii mele, sa-l localizez, sa-l inteleg si sa-l izolez. Abia in acest fel voi fi liber de el. 


Numiti acest lucru "corectitudine politica". Eu il numesc purtare fireasca fata de o fiinta umana sau fata de un grup uman, oricare ar fi el. Nu idealizez pe 
nimeni: intre evrei sunt genii si ticalosi, ca in orice esantion uman. Andrei Plesu a scris un articol exceptional despre asta. Cred doar ca nu se poate trai 


asteptandu-te clipa de clipa sa ti se reproseze — chiar si din partea celui mai bun prieten — ca tu personal l-ai rastignit pe lisus Hristos.” 


Noi vom da în partea a Il-a fotocopia coperțţii unu a cărţii Eichmann la lerusalim, scrisă de Hannah Arendt și pagina 230 în facsimil pentru a 
demonstra că Mircea Cărtărescu FALSIFICĂ în chip periculos textul lui Arendt. 


Nu românii trebuie să-l certe pe Cărtărescu pentru falsificarea istoriei poporului evreu, ci chiar evreii pe care i-a minţit. Eichmann a ucis cinci milioane de 
evrei, iar Cărtărescu jignește poporul român care a salvat mai mult de jumătate din evreii puși în grea și nedreaptă cumpănă de istorie. 


Păi dacă românii ar fi fost cel mai antisemit popor din Europa, Hitler ce e? Laureat al Premiului Nobel, traducător din Socrate sau urmaș al 
vreunei hiene sterpe? Ştim că textul a fost republicat la lerusalim și, din nefericire, nici un scriitor evreu de limba română n-a verificat 
veridicitatea citatului. 

Cărtărescu, un analfabet îndrăzneț, falsificase citatul din Hannah Arendt, celebra amantă a lui Martin Heidegger. 

Așadar Hannah Arendt scrie: 

„Nu este o exagerare să spunem că România era cea mai antisemită ţară a Europei antebelice." 


Cărtărescu, falsificând, scrie: 


„Fraza faimoasa a Hannei Arendt, din cartea despre procesul lui Eichmann, "Românii au fost cel mai antisemit popor din Europa”. 


Hannah Arendt spune că „România era cea mai antisemită țară a Europei antebelice”. Chiar dacă Hannah Arendt nu știe bine istorie și nu cred că posedă un 
instrument de măsurare a antisemitismului, ea totuși spune că România în perioada Europei antebelice ar fi fost cea mai antisemită țară. 


Cărtărescu, falsificând, scrie că românii (nu România) ar fi fost „cel mai antisemit popor din Europa”. Cred că diferenţa dintre „România" și 
„românii" este aceea dintre conducătorii României antebelice și români (adică poporul român). Este o diferenţă absolut fundamentală între 
guvernul care conduce (și regele ţării) și poporul, care este cu totul altceva. 


Plus că Hannah Arendt vorbește de perioada (scurtă) a guvernului antisemit din România antebelică. Eu încă nu cred că Mircea Cărtărescu este atât de 
prost încât să nu sesizeze această diferenţă fundamentală. 


Nu este de mirare că în așa-zisul său doctorat despre „Postmodernismul românesc” (un postmodernism care nu există) scrie într-o notă următoarele 
imbecilități: 


„1. Cenaclurile studentești, ca nuclee underground de societate civilă, au fost, în anii '80, cele mai deschise și mai liberale instituţii culturale româneşti. Dacă 
„fenomenul Noica" și mişcarea spirituală din jurul sau (contemporană cu aventura opizecistă) au fost, cu adevărat tentative de gîndire filozofică liberă și au 
inclus un proiect ambițios de „regenerare" culturală a lumii românești, nu e mai puțin adevărat că, pe de-o parte, gândirea noichista nu se revendică 
nicidecum de la sursele democrației și ale liberalismului european, ci mai curînd continuă linia naţionalismului autohton, iar pe de altă parte, ea este prea 
ocupată cu descrierea „maladiilor" lumii de azi pentru a o putea înţelege cu adevărat. Așa încît e greu de spus, astăzi, dacă mișcarea „păltinișeană" a fost cu 
adevărat benignă pentru cultură română, în ciuda „disidenţei" sale fată de dogmele comuniste. 


Foarte semnificativ e mai ales faptul că, deși i-au păstrat mereu o profundă afecțiune, discipolii săi au fost siliţi să se delimiteze de o bună parte din ideile 
maestrului, aflate în vădit conflict cu ideologia lumii libere contemporane. Dimpotrivă, „Cenaclul de luni" că și „Junimea" au fost adevărate școli ale 
democraţiei, toleranței și libertăţii de gîndire. Aici cenzura nu a existat niciodată, și spiritul liberal a fost la fel de firesc și de pervaziv că și aerul respirat de 
participanți. O întreagă generație de scriitori a fost educată în acest spirit de către mentorii ei, Nicolae Manolescu şi Ovid S. Crohmălniceanu (la care se 
adaugă Eugen Simion, Mircea Martin, Florin Manolescu, lon Pop, Marian Papahagi și alţi oameni de aceeași calitate și generozitate intelectuală care au 
condus în acea vreme cenacluri şi cercuri literare). Rolul lor în formarea tinerilor autori că spirite libere, pregătite să între într-o lume liberă este inestimabil." 


Toată elita culturală română știe că fenomenul Noica și școala de la Păltiniș au fost supreme în epocă și incomparabile. Cărtărescu ar vrea să-i 
aşeze pe criminalii ideologici Paul Cornea și Ovid S. Crohmălniceanu deasupra geniului lui Noica, cel mai mare filosof român. 


Ceea ce scria ideologul Ovid S. Crohmălniceanu în cursurile sale dactilografiate și tipărite în anii 50 echivalează cu o mare crimă intelectuală care a distrus 
marea intelectualitate română, azvârlindu-i în pușcăriile comuniste. Au distrus aproape un sfert de secol elita culturii române. 


Să nu știe profesorașul universitar Cărtărescu ceea ce scria în anii 50-60 mentorul său Crohmălniceanu, pe care îl alintă în Dilema lui Pleșu „Tata Croh 


„Doctoratul" este trecut cu un alt mare proletcultist anume Paul Cornea, mâna dreaptă a lui Silviu Brucan la sinistra Scânteia. 


Un articol al lui Paul Cornea scris împotriva lui Vladimir Streinu a declanșat celebrul Proces Noica — Pillat în care soţia lui Silviu Brucan și alți 
procurori și judecători demenți au dat pedepse care depășeau 250 de ani de pușcărie. Am publicat, în facsimil, toate cele 20 de volume din 
Procesul Noica — Pillat şi voi republica în fotocopii pagini zguduitoare. 


Paul Cornea, după cum am arătat în original, la televiziunea DDTV în emisiunea culturală a lui Mircea Micu, chiar ziarul Scânteia, era secretar al Comitetului 
Central al Uniunii Tineretului Muncitor (UTM). Era fotografiat pe prima pagină a ziarului şi scria telegrame la Moscova pentru Stalin. 


Se aude intelectualilor? 
Brucan, Cornea și Crohmălniceanu au băgat floarea intelectualității române în pușcării și mulţi au murit. 
Cărtărescu se află într-o genealogie patologică de cea mai violentă obscuritate: Brucan, Cornea, Crohmălniceanu. 


Impertinentul Cărtărescu îndrăznește să vorbească despre fenomenul Noica și Școala de la Păltiniș. Exersat și instruit la școala proletcultiștilor 
Crohmălniceanu și Cornea, acest analfabet vioi scrie că „„fenomenul Noica" și mișcarea spirituală din jurul sau (contemporană cu aventura opizecistă)". 


Așadar Noica ar fi fost contemporan cu optzeciștii de la București. Apoi, fiind mai priceput decât el însuși în filosofie, Cărtărescu scrie că: „gândirea noichista 
nu se revendică nicidecum de la sursele democrației și ale liberalismului european, ci mai curînd continuă linia naţionalismului autohton" şi, de asemenea, 
„este prea ocupată cu descrierea „maladiilor" lumii de azi pentru a o putea înțelege cu adevărat.". 


Dacă Noica izvorăște din Platon, Descartes, Leibniz, Kant, Heidegger, unui pulifrici ca Cărtărescu îi trece prin cap că n-are sursele democraţiei și ale 
liberalismului. Este de un comic de bună calitate când scrie că gândirea lui Noica „este prea ocupată cu descrierea „maladiilor" lumii de azi pentru a o putea 
înțelege cu adevărat". Şi încheie ca un ipochimen care se sinucide: „e greu de spus, astăzi, dacă mișcarea „păltinișeană" a fost cu adevărat benignă pentru 
cultură română, în ciuda „disidenţei" sale fată de dogmele comuniste. ". 


Același Cărtărescu, originar din Bolintinul din Vale, cu o genealogie spectaculoasă (cu mamă dintr-o familie de bulgari, cultivatori de varză) debitează 
stupefiant că „Dimpotrivă, „Cenaclul de luni" că și „Junimea" au fost adevărate școli ale democrației, toleranței și libertăţii de gîndire. ". 


Cărtărescu vorbește de parcă nu mai trăiește nici un scriitor care scria cărţi în anii 80. Am demonstrat că Manolescu este plagiator 
(http:/Awww.activenews.ro/opinii/Nicolae-Manolescu-un-critic-minor-hermeneu-al-vasalilor-188378) în mai multe cărți între care și Istoria critică și un personaj 
necalificat în materie de Eminescu. Complet incult în materie de literatură engleză, Manolescu a lăudat fragmentul de proză copiat de Cărtărescu sub formă 
de versuri, chiar în poemul Căderea (din cartea de debut) (http://www.cotidianul.ro/frankfurter-rundschau-scrie-un-amplu-material-despre-plagiatul-lui- 
mircea-cartarescu/). Greșelile de latină din poemul Căderea nu s-a învrednicit nici Liiceanu să le îndrepte în ediţia de la Humanitas (semn că l-a lăudat 
ditirambic fără să-i citească măcar un poem). 


Ca să fiu sadic, îi las lui Cărtărescu laudele din Word Without Borders care sunt scrise de anonima Carla Baricz la 1 noiembrie 2013. A se cita în „Adevăru/” 
este o ficțiune pentru cititorii români neinformaţi care își imaginează că Word Without Borders este cine știe ce minune publicitară. 


O corectură mică de limba latină pentru profesorul universitar Cărtărescu. În interviul din „Adevărul” Cărtărescu scrie: „Romanul meu cu adevărat 
bucureștean este „Orbitor”. „Solenoid" nu mai exultă Bucureștiul, ci-l priveşte mai mult cu un amestec de nostalgie și oroare — „odi et amo", cum scria 
Catulus." 


Odi et amo a nimerit. Dar Catulus se scrie întotdeauna Catullus. 


Tot în acest interviu sărbătoresc luat de Denis Grigorescu („Adevărul”, 15.06.2014, EXCLUSIV - Interviu cu Mircea Cărtărescu: „Am scris «Solenoid» cu 
dorința de a cuprinde o constelație de convergențe și coincidente") Cărtărescu încearcă să dea un citat din Salinger, De veghe în lanul de secară. 
Cărtărescu citează cu memorie falsă din Salinger: „Fericirea e lichidă, pe când bucuria e solidă", scria Salinger." 


Numai că Salinger scrisese exact așa și cu totul altfel. Cităm din Salinger: „Deși e un lucru pe care-l descoperim întotdeauna prea târziu, cea mai 
curioasă deosebire între fericire și bucurie este că fericirea e solidă, pe când bucuria e lichidă. (citat din povestirea Perioada albastră a lui de Daumier- 
Smith)". Așadar profesorul de engleză Cărtărescu trebuie să știe ceea ce Năgărjuna a zis demult: „E altfel și invers”. 


Ca să închei în interiorul literaturii române o să anunț bizareria că Mircea Cărtărescu îl consideră ca fundament al postmodernismului românesc pe poetul 
State Prudănescu care, pe la 1870, avea „mare celebritate în București" ca Mircea Cărtărescu astăzi. Mircea Cărtărescu însuși scrie despre poeziile lui 
Prudănescu: „Poeziile sale seamănă cu cele ale bolnavilor mintal de mai târziu care erau descoperiţi din când în când ca poeți de către suprarealiști (...). 
Asemenea unul personaj al lui Borges el are ambiția să versifice, metru cu metru, universul. Scrie despre tot ce vede și i se întâmplă. Mergând la Mehadia, 
o toarnă în poezie: „La băi la Mehadia / Cine-avea parale / Mânca macaroane / iar cine n-avea / Ședea și se uita". Etc. 

Numai că Mircea Cărtărescu nu știe această propoziţie dintr-un articol al lui Eminescu: „Ei l-au dat pe Dante, noi pe Prodănescu" (citat din memorie). 


Mircea Cărtărescu este cel mai mare rival al lui State Prudănescu! 


(Va urma) 

Nu exista riposta mai eficace impotriva celor care defaimeaza Romania si poporul roman cu acuzatii de antisemitism si cifre inventate decat cuvintele rostite in urma cu 14 ani, la 
Bucuresti, de Shimon Peres, presedintele statului Israel si laureat al Premiului Nobel pentru Pace: 


„Nu vom uita niciodata ca, in perioada cea mai intunecata a istoriei, perioada nazista, Romania a ajutat la salvarea a 400.000 de evrei de aici, care au venit in Israel, au ajutat la 
construirea Israelului, dar, in acelasi timp, nu si-au uitat iubirea pentru Romania, si-au pastrat cultura romaneasca. Pentru aceasta, doresc sa multumesc poporului roman si sa ii 
spun ca aceasta este o prietenie care nu se va termina si care va continua multa vreme in viitor, nu doar in istorie”. 


In baza acestei Declaratii-Marturii, pot fi acuzati de antisemitism tocmai cei care defaimeaza Romania. Fiindca a imagina crime impotriva evreilor chiar este antisemitism si arata 
o gandire bazata pe ura. 


Autentifică-te sau înregistrează-te (inregistrare) pentru a trimite comentarii. 


PETERMINEA 
17.07.2024 19:32 


Pe mine la Rescu-Rescu-Cărtărescu m-a marcat ce a povestit despre începutul școlii sale din 1963 (la fel ca tata!), când din prima zi și-a luat un pumn în nas de la un coleg pe 
care îl mângâiase, a avut 9 la purtare pe trimestru pentru că a zis neîntrebat "Eu am fost cuminte, tovarășa învățătoare!" iar fata cu care a fost pus să stea în bancă i-a spus că 
dacă trece de linia din mijlocul băncii, "îţi rup capul". 

Oare ce o fi făcând doamna respectivă astăzi? Îl apreciază ea pe domnul scriitor care a devenit Cărtărescul? Analizând interacţiunile de mai sus și privind în faţă situaţia de 
acum, mai-mai să zici că au fost semne! 


Autentifică-te sau înregistrează-te (inregistrare) pentru a trimite comentarii. 


TIC 
17.07.2024 22:08 


Mi-aţi salvat ziua!Multumesc! 


Autentifică-te sau înregistrează-te (inregistrare) pentru a trimite comentarii. 


GEORG XANTHU 
17.07.2024 20:09 


In sfirsit un intelectual clasic, o prezentă necesară intre pigmeii numerosi ce au infestat cultura romanească de 70 de ani. Se simte clasicul solid al omului de cultură ce ne 
lipseste. Rămii cu noi D le, că ne mânincă gindacii proletcultist. 


Autentifică-te sau înregistrează-te (inregistrare) pentru a trimite comentarii. 

Domnia mediocrității s-a deschis ca o nouă cale de identificare și eliminare a elitelor reale. De ce ar elimina un regim democratic elita? Pentru că aceasta este, prin definiție, morală și 
dispusă la sacrificiu. 

de Victor Grigore 


Inca un "derapaj", cum ar spune deontologii, al politiei gandirii. Un ziarist - chiar preot -, care i-a luat interviu arhiepiscopului Teodosie, a fost amendat drastic de CNA cu 10.000 de lei, 
nu pentru ceva ce a spus, ci pentru ceva ce nu a spus. Toata povestea e halucinanta. 

Profesorul Vasile Boroneanțţ a făcut numeroase descoperiri: civilizaţia clisuriană, civilizația de la Schela Cladovei — unde a lucrat peste 35 de ani, scrierea nedescifrată pe oase de la 

Intrarea Elenei Lasconi în competiţia prezidenţială a schimbat radical dinamica, inclusiv în cadrul alianței guvernamentale PSD-PNL. 

Posibil ca orele de istorie, crucea ori ordinul de Malta, nu în ultimă instanţă poziţia de fortăreață și viteza internetului, m-au făcut să îmi doresc — în subconștient - să vizitez tărâmurile 
malteze. 

de Luminița Arhire 


Pe 29 iunie 2024 cea mai ambasadă dintre ambasadele din București, bună la suflet și solidară cu toate manifestările CURCUBITACEE ne-a anunțat că la Muzeul Ţăranului Român 
dânsa A SARBATORIT,„mândria de a fi +IQTBGL”. 

